இனாம் பெறுவதை தன்னம்பிக்கை கொண்ட சமூக மனிதன் ஏற்றுக் கொள்ள மாட்டான். நமது பழைய இலக்கியங்களும் கூட இனாம் அல்லது யாசகம் பெறுவதை ஏற்கத்தக்க ஒன்றாகக் கருதுவதில்லை. ஏற்பது இழிவு என்பது மூதுரை. நிலமானிய காலத்திலேயே தனிமனிதனின் ஆளுமைக்கு இழுக்கு உண்டாகும் சொல்லாகக் கருதப்பட்ட இனாம் என்ற சொல் இப்போது- ஜனநாயக காலத்தில்- கொண்டாடப் படும் சொல்லாகவும், அதிகார விரும்பிகளின் ஆயுதமாகவும் ஆகிக் கொண்டிருக்கிறது என்பதை எப்படி விளக்குவது?